Йоханес „Йохан“ Якобьос Неескенс () е нидерландски футболист и треньор по футбол, един от най-ярките представители на тоталния футбол наложен от Аякс в началото на 70-те години. За четири сезона с екипа на клуба от Амстердам печели три последователни титли от турнира за КЕШ, две Суперкупи на УЕФА, три шампионски титли на Холандия и три национални купи. С Холандския нац. отбор е двукратен световен вицешампион от първенствата в Германия 1974 и Аржентина 1978, както и бронзов медалист от Европейското първенство в Югославия 1976. Йохан Втори както още е известен е посочен от Пеле като един от 125-те най-велики живи футболисти в света. Понастоящем е асистент на Франк Рейкард в турския Галатасарай.